O fată de 11 ani a devenit cea mai tânără mămică din Marea Britanie: "A venit ca un mare şoc“.
Cea mai tânără mămică din Marea Britanie este o copilă în vârstă de 11 ani. Familia fetei nu ştia că este însărcinată. Anterior, cea mai tânără mamă din Marea Britanie era o fată care a născut când avea 12 ani.
O fată de 11 ani a devenit cea mai tânără mamă din Marea Britanie, după ce a născut la începutul acestei luni. Tânăra a rămas însărcinată la vârsta de 10 ani.Familia fetei nu ştia că este însărcinată, iar serviciile sociale investighează cazul, scrie The Sun."A venit ca un mare şoc. Acum este înconjurată de ajutorul experţilor. Cel mai important lucru este că ea şi copilul sunt în regulă“, spune o sursă apropiată familiei.Anterior, cea mai tânără mamă din Marea Britanie se spunea că este Tressa Middleton, care a născut la vârsta de 12 ani, în 2006.Tressa a fost forţată să renunţe la copilul său după ce a dezvăluit că tatăl copilului era propriul ei frate, care o violase.Un studiu recent arată că fetele ajung la pubertate mai devreme decât generaţiile anterioare, ceea ce se crede că este cauzat de un număr de factori biologici şi de mediu, inclusiv dieta modernă.Vârsta medie pentru ca o fată să ajungă la pubertate este de 11 ani, deşi se poate întâmpla oricând între 8 şi 14 ani.